CELEX: 32010D0319
Language: sk
Date: 2010-03-22 00:00:00
Title: 2010/319/: Rozhodnutie Rady z  22. marca 2010 o podpísaní, v mene Európskej únie, Protokolu k Euro-stredomorskej dohode o pridružení medzi Európskymi spoločenstvami a ich členskými štátmi na jednej strane a Izraelským štátom na strane druhej o posudzovaní zhody a uznávaní priemyselných výrobkov (CAA)

11.6.2010   
            
            
               SK
            
            
               Úradný vestník Európskej únie
            
            
               L 145/1
            
         ROZHODNUTIE RADY
   z 22. marca 2010
   o podpísaní, v mene Európskej únie, Protokolu k Euro-stredomorskej dohode o pridružení medzi Európskymi spoločenstvami a ich členskými štátmi na jednej strane a Izraelským štátom na strane druhej o posudzovaní zhody a uznávaní priemyselných výrobkov (CAA)
   (2010/319/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 207 v spojení s jej článkom 218 ods. 5,
   so zreteľom na návrh Európskej komisie,
   keďže:
   
               (1)
            
            
               Euro-stredomorská dohoda o pridružení medzi Európskymi spoločenstvami a ich členskými štátmi na jednej strane a Izraelským štátom na strane druhej (ďalej len „dohoda o pridružení“) (1) nadobudla platnosť 20. novembra 1995.
            
         
               (2)
            
            
               V článku 47 dohody o pridružení sa ustanovuje prípadné uzatvorenie európskej dohody o posudzovaní zhody a v článku 55 dohody o pridružení sa ustanovuje vyvinutie čo najväčšieho úsilia zameraného na zosúladenie právnych predpisov zmluvných strán.
            
         
               (3)
            
            
               Protokol k dohode o pridružení o posudzovaní zhody a uznávaní priemyselných výrobkov (CAA) (ďalej len „protokol“) parafovaný v Bruseli 24. júna 2009 by sa mal podpísať,
            
         PRIJALA TOTO ROZHODNUTIE:
   Článok 1
   Týmto sa v mene Únie schvaľuje podpísanie Protokolu k Euro-stredomorskej dohode o pridružení medzi Európskymi spoločenstvami a ich členskými štátmi na jednej strane a Izraelským štátom na strane druhej o posudzovaní zhody a uznávaní priemyselných výrobkov (CAA) (ďalej len „protokol“ (2)) s výhradou jeho uzavretia.
   Článok 2
   Týmto sa predseda Rady poveruje určiť osobu splnomocnenú podpísať protokol v mene Únie s výhradou jeho uzavretia.
   Článok 3
   Toto rozhodnutie nadobúda účinnosť dňom prijatia.
   Článok 4
   Toto rozhodnutie sa uverejní v Úradnom vestníku Európskej únie.
   
      V Bruseli 22. marca 2010
      
         
            Za Radu
         
         
            predseda
         
         M. Á. MORATINOS
      
   
   
      (1)  Ú. v. ES L 147, 21.6.2000, s. 3.
   
      (2)  Protokol bude uverejnený v úradnom vestníku neskôr.